Viru-Nigula kirikumõis
Viru-Nigula kirikumõis (saksa keeles Pastorat St. Nicolai või Pastorat Maholm) oli kirikumõis Virumaal Viru-Nigula kihelkonnas, tänapäevase haldusjaotuse järgi Lääne-Viru maakonnas Viru-Nigula vallas Viru-Nigula alevikus. Kirikumõisa mitmed säilinud ehitised (sild, laut, tõllakuur, leerimaja, kaev, pastorimaja, park, peahoone) on tunnistatud riiklikuks kultuurimälestiseks. Pastoraadi peahoones on tänapäeval Viru-Nigula Koduloomuuseum.